|  |
| --- |
| **Stredná zdravotnícka škola Dolný Kubín** |
| Ošetrovateľský štandard | **VÝPLACH ŽALÚDKA POMOCOU LIEVIKA** |

|  |  |
| --- | --- |
| Charakteristika štandardu: | procesuálny štandard výkonu |
| Cieľ: | liečebný: odstrániť obsah žalúdka (napr. jedy, lieky pri otravách, huby a iné látky).diagnostický: odobrať a zistiť druh požitej látky. |
| Skupina starostlivosti: | pacienti s indikáciou výplachu žalúdka |

**Kritéria štruktúry**

|  |  |  |
| --- | --- | --- |
| Š1 | Pracovníci: | * praktická sestra v prítomnosti lekára u pacienta pri vedomí
* dve sestry a lekár u pacienta v bezvedomí,
* u výrazne nepokojného pacienta, ktorý nespolupracuje, sa vyžaduje aj prítomnosť praktickej sestry
 |
| Š2 | Prostredie: | odborné učebne, ústavné zdravotnícke zariadenie |
| Š3 | Pomôcky: | hrubá sonda – Kussmaulova sonda číslo 36, stojan na irigátor, irigátor alebo plastový lievik, lavážna tekutina –vlažná, izbovej teploty pitná voda(22°C, mierne slanej chuti, 3-5 litrov a teplá 37°C), pomôcky na zabezpečenie intravenózneho prístupu, infúzny stojan, peán, Jannetova striekačka, gél rozpustný vo vode, Mesocain gél, náustok proti prehryznutiu žalúdočnej sondy, leukoplast, uzatvárateľná nádoba so širokým hrdlom na vzorku žalúdočného obsahu na laboratórnu analýzu, buničitá vata, nepremokavá zástera, jednorázové rukavice, odsávačka, fonendoskop a iné pomôcky podľa potreby. |
| Š4 | Dokumentácia: | zdravotná/ošetrovateľská dokumentácia. |

**Kritéria procesu**

|  |  |
| --- | --- |
| P1 | Žiak si pripraví pomôcky na výplach žalúdka |
| P2 | Žiak pod vedením odbornej učiteľky vysvetlí pacientovi, ak je pri vedomí, účel výplachu, spôsob zavádzania sondy a celý postup výplachu žalúdka. Ak má pacient snímateľnú protézu, vyberie ju z úst |
| P3 | Žiak si umyje pred výkonom ruky |
| P4 | Žiak oblečie pacientovi nepremokavú zásteru na ochranu odevu. |
| P5 | Žiak pod vedením odbornej učiteľky zabezpečí vhodnú polohu pacienta:- pacienta pri vedomí uloží do vysokej Fowlerovej polohy na posteli, alebo ho posadí na stoličku (poloha v sede uľahčuje pasáž sondy),- pacienta v bezvedomí uloží na ľavý bok s pokrčenými nohami a hlavou v Trendelenburgovej polohe (táto poloha spomaľuje tok žalúdočného obsahu do duodéna a chráni pred aspiráciou počas vracania) |
| P6 | Žiak pod vedením odbornej učiteľky určí vzdialenosť, do akej sa má sonda zaviesť (t. j. určenie dĺžky ušný lalôčik – nos – spodný okraj sterna). Ak sonda nemá značku, označí túto vzdialenosť leukoplastom. Hrúbku sondy volí čo najhrubšiu, aby sa cez sondu mohli odviesť nestrávené zvyšky potravy |
| P7 | Žiak pod vedením odbornej učiteľky natrie sondu gélom, u pacienta v bezvedomí je potrebné pred zavedením sondy pacienta zaintubovať (intubáciu vykoná lekár) |
| P8 | Žiak pod vedením odbornej učiteľky zavádza sondu miernym tlakom do nosa, alebo úst až po značku na sonde (nadmerná sila môže spôsobiť epistaxu a poškodenie tkaniva a počas prechodu sondy cez zadný faryng môže byť stimulované zvracanie, preto má vždy pripravenú odsávačku) |
| P9 | Žiak pod vedením odbornej učiteľky požiada pacienta, aby predklonil hlavu a prehĺtal (predklon hlavy uľahčuje prechod sondy zo zadného faryngu a ezofágu, a nie do laryngu) |
| P10 | Žiak pod vedením odbornej učiteľky správne umiestnenie sondy týmito spôsobmi:- aspiráciou žalúdočného obsahu Jannetovou striekačkou,- ponorením konca žalúdočnej sondy do emitnej misky naplnenej vodou (ak prebubláva, sonda je zavedená do priedušiek),- vpravením vzduchu Jannetovou striekačkou do sondy (50ml) a priložením fonendoskopu na oblasť epigastria (počuje krátke bublanie) |
| P11 | Žiak pod vedením odbornej učiteľky zaistí sondu leukoplastom, aby sa počas výplachu neposúvala, alebo náustkom proti prehryznutiu, ak sa zavádza sonda ústami |
| P12 | Žiak pod vedením odbornej učiteľky odoberie vzorku žalúdočného obsahu (30 -50ml) na toxikologickú analýzu (do uzatvárateľnej sklenenej nádoby so širokým hrdlom) |
| P13 | Žiak pod vedením odbornej učiteľky napojí lievik na žalúdočnú sondu, pričom ho drží pod úrovňou žalúdka a naplní ho vlažnou pitnou vodou (max. 500ml) |
| P14 | Žiak pod vedením odbornej učiteľky zdvihne naplnený lievik do výšky hlavy pacienta a nechá vodu voľne stekať do žalúdka |
| P15 | Žiak pod vedením odbornej učiteľky počas instilácie tekutiny pozoruje zdravotný stav, ak sa u pacienta vyskytnú príznaky intolerancie (tachykardia, zvracanie), musí dočasne výplach zastaviť preto, že hrozí riziko aspirácie |
| P16 | Žiak pod vedením odbornej učiteľky pozoruje hladinu vody v lieviku – keď sa vo vode začne tvoriť vír lievik sklopí nad prázdne vedro, aby do neho mohol vytekať obsah žalúdka |
| P17 | Žiak pod vedením odbornej učiteľky pozoruje množstvo a obsah vypúšťanej tekutiny |
| P18 | Žiak pod vedením odbornej učiteľky vykonáva vyplachovanie žalúdka dovtedy, kým odsávaný obsah nie je číry (3 – 5l) |
| P19 | Žiak pod vedením odbornej učiteľky požiada pacienta, aby sa nadýchol a zadržal dych ( tým sa uzatvorí glotis a zabráni sa náhodnej aspirácii žalúdočného obsahu) stlačí sondu dvoma prstami, rýchlo a plynulo ju vyťahuje a súčasne ju utiera buničitou vatou |
| P20 | Žiak pod vedením odbornej učiteľky utrie pacientovi po vytiahnutí sondy ústa buničitou vatou, podá mu pohár vody na vypláchnutie úst a vyzlečie mu nepremokavú zásteru |
| P21 | Žiak pod vedením odbornej učiteľky sleduje u pacienta vitálne funkcie počas výplachu, ale aj bezprostredne po ňom |
| P22 | Žiak pod vedením odbornej učiteľky zaznamená do dokumentácie pacienta: - množstvo použitej lavážnej tekutiny, - posúdenú použitú látku, - instiláciu živočíšneho uhlia, prípadne preháňadiel, - celkový stav pacienta |
| P23 | Žiak pod vedením odbornej učiteľky zabezpečí dekontamináciu a uloženie použitých pomôcok. |

**Kritéria výsledku**

|  |  |
| --- | --- |
| V1 | Pacient (ak je pri vedomí) je oboznámení s dôvodom výplachu, s postupom zavádzania sondy a s priebehom výplachu |
| V2 | Pacient má počas výkonu a po výkone sledovaný zdravotný stav a vitálne funkcie |
| V3 | V dokumentácii pacienta je urobený záznam o výplachu žalúdka |

**Pomôckynavýplachžalúdka:**



**Výplachžalúdka:**

